Source: http://www.raamatupidaja.ee/uudised/2011/06/13/mta-juhend-dividendide-valjamaksete-ja-likvideerimisjaotiste-deklareerimine
Timestamp: 2018-01-16 11:55:33+00:00

Document:
MTA juhend: dividendide, likvideerimisjaotiste ja väljamaksete deklareerimine - Raamatupidaja
MTA juhend: dividendide, likvideerimisjaotiste ja väljamaksete deklareerimine
13. juuni 2011 12:47
MTA on koostanud abimaterjali alates 01.01.2011 väljamakstud dividendide ja muude kasumieraldiste, omakapitalist tehtud väljamaksete ning likvideerimisjaotiste maksustamise ja deklareerimisega seotud küsimuste lahendamiseks.
Juhend hõlmab tulumaksuseaduse (edaspidi TuMS) § 50 lõigetes 1 kuni 23, § 54 lõikes 5, § 60, § 61 lõigetes 25 kuni 28 ja 32 kuni 34 sätestatut. Tulenevalt TuMSi § 54 lõikest 3 on rahandusminister 29.11.2010 määrusega nr 60 kehtestanud maksudeklaratsiooni vormi TSD ja selle lisade täitmise tingimused ning korra. Määruse lisa 7 „Dividendid, muud kasumieraldised ja väljamaksed omakapitalist” on väljamakstud dividendide, omakapitali väljamaksete ja likvideerimisjaotiste deklareerimiseks.
Väljamakstud dividendide, omakapitali väljamaksete ja likvideerimisjaotiste deklareerimise sätestab ka TuMSi § 56 lõige 1. Selle kohaselt toimub nimetatud väljamaksete deklareerimine vormil INF 11 juhul, kui kasutatakse vabastusmeetodit. Vormil INF 11 kajastamisele kuuluvaid dividende ja omakapitali väljamakseid käsitletakse juhendis „Juhised vormide INF 11, INF 1 ning tõendi TD täitmiseks”. Selles juhendis käsitletakse ainult neid väljamakstud dividende, omakapitali väljamakseid ja likvideerimisjaotisi, mida deklareeritakse lisas 7.
Dividendide, omakapitali väljamaksete ja likvideerimisjaotiste väljamaksmise tingimused on reguleeritud tulundusühistu seaduse ja äriseadustikuga.
Alates 01.01.2011 sisaldab lisa 7 kahte erinevat tabelit. Juhend selgitab, kus ja miks üht või teist väljamakset deklareerida ning mida maksustamisel arvesse võetakse.
Kuni 31.12.2010 oli lisal 7 viis erinevat tabelit. Alates 2011. aastast lisal 7 kõiki tabeleid enam ei kajastata, kuid neid saab vastavalt vajadusele kasutada 2010. aasta deklaratsioonis.
Vaata MTA juhist koos näidetega SIIT .
URL: http://www.raamatupidaja.ee/uudised/2011/06/13/mta-juhend-dividendide-valjamaksete-ja-likvideerimisjaotiste-deklareerimine

References: § 50
 § 54
 § 60
 § 61
 § 54
 § 56